**Projekto lyginamasis variantas**

**LIETUVOS RESPUBLIKOS**



**VAIKO TEISIŲ APSAUGOS PAGRINDŲ**

**ĮSTATYMO NR. I-1234 2, 6, 10 STRAIPSNIŲ PAKEITIMO IR PAPILDYMO**

**ĮSTATYMAS**

2016 m. d. Nr.

Vilnius

**1 straipsnis. 2 straipsnio pakeitimas**

Pakeisti 2 straipsnį ir jį išdėstyti taip:

**~~Vaiko sąvoka~~**

~~Vaikas yra žmogus, neturintis 18 metų, išskyrus atvejus, kai įstatymai numato kitaip.~~

**“2 straipsnis. Pagrindinės šio įstatymo sąvokos**

1. **Vaikas – žmogus, neturintis 18 metų, išskyrus atvejus, kai įstatymai numato kitaip.**
2. **Smurtas prieš vaiką – vaiko patiriamas kito asmens neatsitiktinis veikimas ar neveikimas, darantis vaikui fizinį, emocinį, seksualinį poveikį ar pasireiškiantis nepriežiūra ir galintis sukelti sveikatos bei raidos sutrikimų bei žeminantis jo orumą.**
3. **Smurto prieš vaiką formos:**

**1) fizinis smurtas – kito asmens tyčiniai, pavojingi, neteisėti, atliekami prieš vaiko valią veiksmai nukreipti į vaiko kūną ir galintys sukelti vaikui skausmą, žalą jo sveikatai, raidai, suvaržyti laisvę, sukelti bejėgiškumo būklę bei žeminti jo orumą;**

**2) emocinis smurtas – kito asmens nuolatinė neigiama nuostata dėl vaiko, jo individualumo nepripažinimas, pozityvios socializacijos trikdymas, galintys sukelti žalą vaiko sveikatai, raidai bei žeminantys jo orumą;**

**3) seksualinis smurtas – kito asmens veiksmai prieš vaiką, kuriais tas asmuo siekia patirti seksualinį pasitenkinimą arba gauti pelno iš seksualinių ar su jomis susijusių paslaugų ir galintys sukelti žalą vaiko sveikatai, raidai bei žeminantys jo orumą;**

**4) nepriežiūra – kito asmens nuolatinis nepakankamas pagrindinių vaiko fizinių, emocinių, socialinių poreikių tenkinimas ar netenkinimas, keliantis grėsmę vaiko sveikatai, raidai ir / arba orumui**.”

**2 straipsnis. 6 straipsnio pakeitimas**

Papildyti 6 straipsnį 9 ir 10 dalimis ir jas išdėstyti taip:

**“9) Valstybė imasi visų reikiamų teisinių, administracinių, socialinių ir švietimo ir kitų priemonių užtikrinti vaiko apsaugą nuo visų formų smurto, įskaitant fizines bausmes, įžeidimų, grubaus elgesio ar išnaudojimo, kuriuos jis gali patirti iš tėvų, teisėtų globėjų ar kurio nors kito jį globojančio asmens.**

**10) Už visų formų smurtą prieš vaiką, įskaitant fizinių bausmių taikymą, jo garbės ir orumo žeminimą, įstatymais nustatyta civilinė, administracinė arba baudžiamoji atsakomybė ”**

**3 straipsnis. 10 straipsnio pakeitimas**

Pakeisti 10 straipsnio 2 dalį ir ją išdėstyti taip:

~~Draudžiama vaiką kankinti, žaloti, žeminti jo garbę ir orumą, žiauriai su juo elgtis.~~

**“2. Visų formų smurtas prieš vaiką, įskaitant fizines bausmes, yra draudžiamas.”**

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS

Teikia: Seimo narys Mykolas Majauskas

Seimo narė Dovilė Šakalienė